stanford-oval/wikipedia huggingface dataset:
Orbánin II hallitus

| Orbánin II hallitus |
| --- | --- |
  Unkarin 70. hallitus
 Pääministeri Viktor Orbán
Toimikausi alkoi:  29. toukokuuta 2010
Toimikausi päättyi:  6. kesäkuuta 2014
Valtionpäämies:   László Sólyom  Pál Schmitt  János Áder 
Jäsenet
Hallituksen johtaja:  Viktor Orbán
Hallituksen varajohtaja:   Zsolt Semjén  Tibor Navracsics 
Ministerien lukumäärä:  11
Hallituspuolueet:  Fidesz KDNP
Oppositiopuolueet:  Pääoppositiopuolue MSZP Muut oppositiopuolueet Jobbik LMP
Historia
Vaalit:  Unkarin parlamenttivaalit 2010
Edellinen:  Bajnain hallitus
Seuraava:  Orbánin III hallitus
Orbánin II hallitus oli Unkarin 70. hallitus, joka toimi 29. toukokuuta 2010 – 6. kesäkuuta 2014. Vuoden 2010 parlamenttivaaleissa maan suurimmaksi puolueeksi nousi opposition suurin puolue Fidesz, jonka puheenjohtaja ja vuosina 1998 – 2002 pääministerinä toiminut Viktor Orbán valittiin pääministeriksi ja hän pääsi muodostamaan toisen hallituksensa. Hallituksen muodosti pääosin Fidesz, joskin Fideszin yhteistyöpuolue Kristillisdemokraattinen kansanpuolue sai varapääministerin salkun ja hallituksessa oli sen toimiaikana muutama sitoutumaton ministeri.
Kokoonpano

| Ministeri | Viranhaltija | Kuva | Tehtävässä | Puolue | Puolue |
| --- | --- | --- | --- | --- | --- |
| Pääministeri | Viktor Orbán |  | 29. toukokuuta 2010 – 6. kesäkuuta 2014 |  | Fidesz |
| Varapääministeri Ministeri ilman salkkua (kansallinen politiikka) | Zsolt Semjén |  | 29. toukokuuta 2010 – 6. kesäkuuta 2014 |  | KDNP |
| Varapääministeri Oikeusministeri | Tibor Navracsics |  | 29. toukokuuta 2010 – 6. kesäkuuta 2014 |  | Fidesz |
| Sisäministeri | Sándor Pintér |  | 29. toukokuuta 2010 – 6. kesäkuuta 2014 |  | Sitoutumaton |
| Ulkoministeri | János Martonyi |  | 29. toukokuuta 2010 – 6. kesäkuuta 2014 |  | Fidesz |
| Kansantalousministeri | György Matolcsy |  | 29. toukokuuta 2010 – 3. maaliskuuta 2013 |  | Fidesz |
| Kansantalousministeri | Mihály Varga |  | 7. maaliskuuta 2013 – 6. kesäkuuta 2014 |  | Fidesz |
| Luonnonvaraministeri (14. toukokuuta 2012 lähtien henkilöstöhallintoministeri) | Miklós Réthelyi |  | 29. toukokuuta 2010 – 13. toukokuuta 2013 |  | Sitoutumaton |
| Luonnonvaraministeri (14. toukokuuta 2012 lähtien henkilöstöhallintoministeri) | Zoltán Balog |  | 14. toukokuuta 2013 – 6. kesäkuuta 2014 |  | Fidesz |
| Kansallisen kehityksen ministeri | Tamás Fellegi |  | 29. toukokuuta 2010 – 14. joulukuuta 2011 |  | Sitoutumaton |
| Kansallisen kehityksen ministeri | Tibor Navracsics (Väliaikainen) |  | 14. joulukuuta 2011 – 23. joulukuuta 2011 |  | Fidesz |
| Kansallisen kehityksen ministeri | Lászlóné Németh |  | 23. joulukuuta 2011 – 6. kesäkuuta 2014 |  | Sitoutumaton |
| Maatalousministeri | Sándor Fazekas |  | 29. toukokuuta 2010 – 6. kesäkuuta 2014 |  | Fidesz |
| Puolustusministeri | Csaba Hende |  | 29. toukokuuta 2010 – 6. kesäkuuta 2014 |  | Fidesz |
| Ministeri ilman salkkua (Suhteet kansainvälisiin rahoittajiin) | Tamás Fellegi |  | 15. joulukuuta 2011 – 2. kesäkuuta 2012 |  | Sitoutumaton |
| Ministeri ilman salkkua (Suhteet kansainvälisiin rahoittajiin) | Mihály Varga |  | 2. kesäkuuta 2012 – 6. maaliskuuta 2013 |  | Fidesz |
Lähde:
PS Ahti

PS Ahti oli vuonna 1858 Tampereella G. A. Wasastjernan konepajalla valmistunut puurunkoinen siipiratashöyrylaiva.
Alus oli ensimmäinen Näsijärvellä liikennöinyt höyrylaiva, ja se liikennöi Ruoveden Ruhalaan. Alus oli kuitenkin kiikkerä ja heikkotehoinen, ja se oli käytössä vain kymmenisen vuotta vuoteen 1869 saakka.
Aiheesta muualla

Kuvia tai muita tiedostoja aiheesta PS Ahti Wikimedia Commonsissa
Harry Moilanen

Harry Moilanen (10. elokuuta 1931 Helsinki – 23. huhtikuuta 1991 Helsinki) oli suomalainen sisustusarkkitehti. Moilanen valmistui sisustusarkkitehdiksi Taideteollisesta oppilaitoksesta vuonna 1958. Hän jatkoi opintojaan Yhdysvalloissa 1960-luvun alussa, ja hänet kutsuttiin sinne St. Louisin Washingtonin yliopiston arkkitehtuurin opettajaksi vuosiksi 1967–1968.
Haze

Wikisanakirjassa on tähän liittyvä sananselitys: .
Haze voi viitata useampaan asiaan:
Haze, videopeli
Haze, henkilöitä:
Angel Haze, oik. Raykeea Angel Wilson (s. 1991), yhdysvaltalainen rap-artisti
Jenna Haze, oik. Jennifer Corrales (s. 1982), yhdysvaltalainen pornonäyttelijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Haze”, voi hakea sivunnimihaulla, laajalla sivunnimihaulla tai tekstihaulla.
Orford Ness

Orfordnessin majakka.
Orford Ness on niemi Englannissa Suffolkin rannikolla. Se kiinnittyy mantereeseen Aldeburghissa ja ulottuu siitä pitkin rannikkoa Orfordiin. Sen erottaa mantereesta Aldejoki. Siellä on Orfordnessin majakka.
Niemi on kansainvälisesti merkittävä luonnosuojelualue.
Aiheesta muualla

Kuvia tai muita tiedostoja aiheesta Orford Ness Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Orford Ness
Käännös suomeksi
HITAC S-810

| HITAC S-810 |
| --- | --- |
Kehittäjä:  Hitachi
Tyyppi:  supertietokone
Julkaistu:  1982
HITAC S-810 oli Hitachin kehittämä ja valmistama supertietokone, joka julkaistiin vuonna 1982. Tietokone oli Japanin ensimmäinen täysi supertietokone, joka valmistettiin ja toimitettiin. Tietokone oli aikanaan maailman nopeinta suorituskykyluokkaa 630 miljoonalla operaatiolla sekunnissa. Tietokone hyödynsi rinnakkaislaskentaa vektoriaritmetiikkakäskyillä.
Ensimmäinen yksilö toimitettiin Tokion yliopistolle lokakuussa 1983. Sarjaan kuului kolme mallia: S-810/5, S-810/10 ja S-810/20.
Néstor Kirchner

| Néstor Kirchner |
| --- | --- |

Argentiinan presidentti
 25. toukokuuta 2003-10. joulukuuta 2007  
Varapresidentti:  Daniel Scioli
Edeltäjä:  Eduardo Duhalde
Seuraaja:  Cristina Fernández de Kirchner
Henkilötiedot
Syntynyt: 25. helmikuuta 1950 Río Gallegos, Argentiina
Kuollut: 27. lokakuuta 2010 (60 vuotta) El Calafate, Argentiina
Puoliso:  Cristina Fernández de Kirchner (1975–2010)
Tiedot
Puolue:  Frente para la Victoria Partido Justicialista
 Nimikirjoitus
Néstor Carlos Kirchner ([ˈnestor ˈkarlos ˈkirʃner]; 25. helmikuuta 1950 – 27. lokakuuta 2010) oli argentiinalainen poliitikko. Hän toimi maansa presidenttinä 25. toukokuuta 2003 – 10. joulukuuta 2007. Peronisti Kirchner toimi aiemmin Santa Cruzin maakunnan kuvernöörinä 1991–2003. Hänen vaimonsa Cristina Fernández de Kirchner seurasi häntä presidenttinä. Huhtikuussa 2010 Kirchner valittiin UNASURin ensimmäiseksi pääsihteeriksi.
Kirchner syntyi Río Gallegosissa Santa Cruzin maakunnan pääkaupungissa Patagoniassa. Hänen isänsä, postin virkamies on sveitsiläistä syntyperää ja äitinsä Marija Ostoić syntyisin Chilestä, mutta kroatialaista taustaa. Kirchner kävi lukionsa Colegio Nacional República de Guatemalassa.
Poliittinen ura

Kirchner liittyi jo nuorena nuorperonisteihin, jotka vastustivat vuodet 1966–1973 hallinnutta sotilasdiktatuuria. Kirchner opiskeli lakia Universidad Nacional de La Platassa ja valmistui 1976. Hän palasi Río Gallegosiin vaimonsa Cristina Fernándezin kanssa harjoittamaan lakia. Prikaatikenraali Jorge Videlan hallinnon aikana (1976–1981) hänet pidätettiin kerran.
Kun sotilasdiktatuuri kaatui 1983, Kirchner sai viran maakunnan hallinnosta. Hän oli lyhyen aikaa Río Gallegosin sosiaaliturvarahaston johdossa, mutta hänet erotettiin kuvernöörin kanssa syntyneen ristiriidan vuoksi. Tämä teki hänestä paikallisen kuuluisuuden ja pohjusti hänen poliittista uraansa.
Vuonna 1986 Kirchner oli Partido Justicialistan ehdokkaana Río Gallegosin kaupunginjohtajaksi. Hän voitti vaalin vain muutamilla sadoilla äänillä. Toisesta PJ:n edustajasta, Ricardo del Valista tuli kuvernööri, mikä jätti maakunnan tiukasti puolueen haltuun. Toimittuaan kaupunginjohtajana 1987–1991 hän asettui ehdokkaaksi kuvernöörinvirkaan, johon sai 61 % äänistä. Myös hänen vaimonsa oli jo maakunnan kongressin jäsen.
Kun Kirchner pääsi kuvernöörinvirkaan, koko Santa Cruz (asukasluku 200 000) tuotti vain yhden prosentin Argentiinan BKT:sta, lähinnä raaka-aineiden, kuten öljyntuotannon ansiosta. Työttömyys oli korkealla ja budjettivaje jättimäiset 1200 miljoonaa dollaria. Kirchner järjesti laajoja investointeja tuottavuuden kasvuun ja keskittyi eliminoimaan hyperinflaatiota rahapolitiikalla ja talouden vapauttamisella puolueensa johtaja, presidentti Carlos Menemin mallin mukaan.
Kirchner vastusti Menemin uusliberaaleja uudistuksia, mutta myös PJ:n ammattiyhdistysmallia. Hän toi 1990 julki vastustuksensa Menemin armahtaessa viimeisen sotilasjuntan johtajat. Kirchner järjesti 1994 ja 1998 lisäykset maakunnan perustuslakiin, jotka sallivat hänen tulla uudelleenvalituksi toistuvasti. Vuonna 1995 hänet valittiin helposti toiselle kaudelle 66,5 %:lla äänistä.
Presidentti Menemin päätös asettua 1998 ehdolle toiselle kauden perustuslain ad hoc -tulkinnan perusteella kohtasi vahvaa vastustusta peronistienkin riveistä. Kirchner liittyi Menemin päävastustajan, Buenos Airesin kuvernöörin (presidenttinä 2002–2003) Eduardo Duhalden kannattajiin. Menem luopui ehdokkuudesta ja PJ nimitti ehdokkaakseen Duhalden, joka kuitenkin hävisi oppositiopuolue Alianzan Fernando de la Rúalle. Alianza sai myös enemmistön kongressiin ja eteni Santa Cruzissa, mutta Kirchner onnistui tulemaan valituksi kolmannelle kaudelle toukokuussa 1999 45,7 %:lla äänistä.
Vuoden 2000 lopulla Argentiina oli kuitenkin talousromahduksen partaalla ja joutui velkojaan vähentääkseen hakemaan IMF:n apua. Vuoden 2001 lopussa työttömyys oli noin 20 % ja mellakat johtivat De La Rúan eroon. Häntä seurasi väliaikaishallituksia, kuusi presidenttiä kahdessa viikossa ja Duhalden nimitys väliaikaiseksi presidentiksi tammikuussa 2002 vuoden 2003 vaaleihin asti. Duhalde lakkautti vuodesta 1991 lähtien voimassa olleet kiinteät valuuttakurssit ja peso menetti 2/3 arvostaan ja keskiluokka säästönsä ja talous ajautui yhä syvemmälle.
Presidenttikauden jälkeen

Vuonna 2008 Ecuadorin presidentti Rafael Correa ehdotti Kirchneria Etelä-Amerikan valtioiden unionin johtoon. Valinta viivästyi Uruguayn presidentti Tabaré Vázquezin estettyä sen veto-oikeudellaan ja ehdotettua tilalle Michelle Bacheletia. Kirchnerin asema varmistui huhtikuussa 2010 Buenos Airesissa järjestetyssä kokouksessa.
Kirchnerille tehtiin vuonna 2010 kaksi kertaa sydänleikkaus. Hänellä oli stressin aiheuttamia sydänoireita, mutta hän jatkoi silti poliitikon työtään. Hän kuoli 60-vuotiaana lokakuussa 2010 sydänkohtaukseen. Yllättävä kuolema järkytti argentiinalaisia, sillä maan politiikan voimahahmo Kirchner oli suosittu ja hänen ennakoitiin asettuvan ehdokkaaksi vuoden 2011 presidentinvaaleissa, jos nykyinen presidentti, hänen vaimonsa ei asetu. Vastustajat arvostelivat Kirchnerin talouspolitiikkaa ja sitä, että hän keskitti valtaa.
Aiheesta muualla

Dwindling Debt Boosts Argentine Leader. (New York Times)
| 0 | 1 | 2 | 3 |
| --- | --- | --- | --- |
|  | Edeltäjä: Eduardo Duhalde | Argentiinan presidentti 2003–2007 | Seuraaja: Cristina Fernández de Kirchner   |
Kirchner ja Silva.
Kirchner ja Chávez.
Orfáni

| Orfáni Ορφάνι |
| --- | --- |
 Kunnallisyksikön sijainti
 Orfáni
 Koordinaatit: 40°46′32″N, 23°57′5″E 
Valtio:  Kreikka
Hajautetun hallinnon alue:  Makedonia jaTraakia
Alue:  Itä-Makedonia ja Traakia
Alueyksikkö:  Kavála
Kunta:  Pangaío
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  050303
Väkiluku (2011):  5 249
 – Kylä­yhdys­kunta:  706
 – Kylä:  656
Aikavyöhyke:  UTC+2
 – Kesäaika:  UTC+3
Rekisterikilpi:  KV
Infobox OKVirheellinen NIMI-arvo: 
Orfáni (kreik. Ορφάνι; myös Ορφάνιο, Orfánio; kath.kreik. Ορφάνιον, Orfánion) on Kreikan kylä sekä samanniminen Pangaíon kunnan kunnallisyksikkö (Δημοτική Ενότητα Ορφανού, Dimotikí Enótita Orfanoú) ja entinen itsenäinen kunta. Se sijaitsee Kaválan alueyksikössä Itä-Makedonian ja Traakian alueella. Koko kunnallisyksikön väkiluku on 5 249 ja varsinaisen Orfánin kylän väkiluku 656 (vuonna 2011).
Orfánin kylä sijaitsee linnuntietä noin 42 kilometriä lounaaseen Kaválasta. Orfánin kunnallisyksikkö käsittää Pangaíon kunnan lounaisosan Traakianmereen kuuluvan Strymonikóslahden rannalla. Orfáni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pangaíon kuntaan yhdessä Eleftherésin, Eleftheroúpolin ja Piereísin kanssa, jolloin se muuttui uuden kunnan kunnallisyksiköksi.
Kunnallisyksikön osat

Orfánin kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Akropótamos | Akropótamos | 675 |
| Akropótamos | Loutrá Eleftherón | 0 |
| Galipsós | Galipsós | 414 |
| Karianí | Karianí | 591 |
| Karianí | Vrýsi | 73 |
| Ofrýnio | Ofrýnio | 758 |
| Ofrýnio | Paralía Ofryníou | 1 146 |
| Orfáni | Mégas Aléxandros | 50 |
| Orfáni | Orfáni | 656 |
| Podochóri | Kokkinochóri | 278 |
| Podochóri | Podochóri | 608 |
Yhteensä: 5 249
Orfismi

Robert Delaunay, Champs de Mars. La Tour rouge. 1911
Orfismi (myös vibrismi, simultanismi, futuristinen kubismi) oli kubismista juontunut ranskalaisen maalaustaiteen suuntaus 1910-luvulla. Orfistit ottivat maalauksiinsa vaikutteita musiikista, ja he käyttivät väriä runsaasti, toisin kuin kubistit. Suuntauksen nimesi orfismiksi vuonna 1912 ranskalainen runoilija ja taidekriitikko Guillaume Apollinaire Kreikan mytologian Orfeuksen mukaan.
Orfismin tunnetuimpia edustajia olivat Robert Delaunay, Fernand Léger, Francis Picabia, Marcel Duchamp ja František Kupka.
Aiheesta muualla

Kuvia tai muita tiedostoja aiheesta Orfismi Wikimedia Commonsissa
Hašemiittien tähden ritarikunta

Havainnekuva ritarikunnan tunnuksista
Hašemiittien tähden ritarikunta (arab. وسام النجمة الهاشمية‎, Wisām an-najma al-hāšimiyya) on jordanialainen sotilasansioiden ritarikunta. Se perustettiin vuonna 1971 kuningas Husseinin käskystä. Sitä myönnetään Jordanian asevoimien palveluksessa oleville sotilaille tunnustuksena poikkeuksellisesta sankaruudesta ja toiminnasta vihollista vastaan. Se on korkein mahdollinen jordanialaiselle sotilaalle myönnettävä tunnustus.
Ritarikunnassa on vain yksi luokka:
ritarikunnan nauha
Oreoí

| Oreoí Ωρεοί |
| --- | --- |
 Oreoín kylä.
 Kunnallisyksikön sijainti
 Oreoí
 Koordinaatit: 38°57′02″N, 23°05′28″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Keski-Kreikka
Alueyksikkö:  Euboia
Kunta:  Istiaía-Aidipsós
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  290405
Väkiluku (2011):  3 017
 – Kylä­yhdys­kunta:  1 209
 – Kylä:  1 209
Aikavyöhyke:  UTC+2
 – Kesäaika:  UTC+3
Rekisterikilpi:  ChA
Infobox OKVirheellinen NIMI-arvo: 
Oreoí (kreik. Ωρεοί) on Kreikan kylä sekä samanniminen Istiaía-Aidipsóksen kunnan kunnallisyksikkö (Δημοτική Ενότητα Ωρεών, Dimotikí Enótita Oreón) ja entinen itsenäinen kunta. Se sijaitsee Euboian alueyksikössä Keski-Kreikan alueella. Koko kunnallisyksikön väkiluku on 3 017 ja varsinaisen Oreoín kylän väkiluku 1 209 (vuonna 2011).
Oreoín kylä sijaitsee Euboian saaren pohjoisrannikolla. Kylä on ottanut nimensä antiikin ajan Oreoksen eli Histiaian kaupungilta, joka sijaitsi sen paikalla. Oreoín kunnallisyksikkö käsittää alueen Istiaía-Aidipsóksen kunnan keskiosissa.
Oreoí oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Istiaía-Aidipsóksen kunnaksi yhdessä Aidipsóksen, Artemísion, Istiaían ja Lichádan kanssa, jolloin se muuttui uuden kunnan kunnallisyksiköksi.
Oreoín rantaa.
Kunnallisyksikön osat

Oreoín kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Kastaniótissa | Kastaniótissa | 224 |
| Néos Pýrgos | Néos Pýrgos | 786 |
| Oreoí | Oreoí | 1 209 |
| Taxiárchis | Taxiárchis | 798 |
Yhteensä: 3 017
Aiheesta muualla

Kuvia tai muita tiedostoja aiheesta Oreoí Wikimedia Commonsissa
Gümüş

| Gümüş |
| --- | --- |
Tyyli:  draama
Kestoaika:  90 min
Pääosissa:   Songül Öden  Kıvanç Tatlıtuğ 
Alkuperämaa:   Turkki
Verkko:   Kanal D
Esitetty:  20. tammikuuta 2005 – 16. kesäkuuta 2007
Tuotantokausia:  3
Jaksoja:  100
Tuotanto
Tuotantoyhtiö(t):   D Productions 
Aiheesta muualla
IMDb
Gümüş on televisioyhtiö Kanal D:n esittämä turkkilainen televisiosarja. Sen päärooleissa ovat Songül Öden ja Kıvanç Tatlıtuğ.
Aiheesta muualla

Gümüş Internet Movie Databasessa (englanniksi)
Olympic Sliding Centre

| Olympic Sliding Centre |
| --- | --- |

Paikkakunta::  Pyeongchang, Gangwon, Etelä-Korea
Talviurheilukeskus:: Alpensia Resort
Avattu:: 2017
Rakenne
Kokonaispituus:: 1 659 m
Kilpailupituus:: 1 376 m
Mutkia:: 16
Maksimijyrkkyys:: 25 %
Keskijyrkkyys:: 9,5 %
Katsojakapasiteetti
Yhteensä:: 7 000
Istumapaikat:: 1 000
Seisomapaikat:: 6 000
Olympic Sliding Centre (ennen olympialaisia Alpensia Sliding Centre) on kelkkailurata Pyeongchangin kuntaosassa Daegwalnyeongissa, Gangwonin maakunnassa Etelä-Koreassa.
Rataprofiili karttakuvassa.
Olympic Sliding Centre toimi Pyeongchangin talviolympialaisten 2018 ohjas-, skeleton- ja rattikelkkailukilpailuiden kilpailupaikkana.
Historia

Olympic Sliding Centren rakennustyöt aloitettiin maaliskuussa 2014. Esiolympialaisina toimineet maailmancupkilpailut järjestettiin ohjaskelkkailussa 18.–19. helmikuuta ja skeleton- ja rattikelkkailussa 17.–19. maaliskuuta 2017.
Tietoja radasta

| Laji | Pituus | Mutkia | Max>  korkeusero | Keskijyrkkyys |
| --- | --- | --- | --- | --- |
| Rattikelkkailu ja skeleton | 1 376,38 m | 16 | 116,32 m | 9,48 % |
| Ohjaskelkkailu miehet | 1 344,08 m | 16 | 117,12 m | 9,69 % |
| Ohjaskelkkailu naiset ja parit | 1 201,82 m | 13 | 95,62 m | 8,97 % |
Lähde: 
| # | Nimi | Nimeämisen selitys |
| --- | --- | --- |
| 2. | Soju | Laskijoiden nimeämä mutka korealaisen alkoholijuoman mukaan, koska mutka ”sekoittaa” laskijan. |
| 9.–11. | The Dragon’s Tail | Lohikäärmeen hännän muotoinen mutkayhdistelmä, kunnioittaa korealaista mytologiaa. |
| 14. | The Olympic Curve |  |
Ennätykset > Starttiennätykset

| Laji | Päivämäärä | Kelkkailija | Aika |
| --- | --- | --- | --- |
| Rattikelkkailu miesten kaksikko | 18.2.2018 |  Friedrich/Margis | 4,85 |
| Rattikelkkailu miesten nelikko | 25.2.2018 |  Kripps/Lumsden/Kopacz/Smith | 4,80 |
| Rattikelkkailu naisten kaksikko | 20.2.2018 |  Meyers Taylor/Gibbs | 5,21 |
| Skeleton miehet | 15.2.2018 |  Yun Sung-bin | 4,59 |
| Skeleton naiset | 17.3.2017 |  Jelena Nikitina | 4,92 |
| Ohjaskelkkailu miehet | 10.2.2018 |  Tucker West | 2,545 |
| Ohjaskelkkailu naiset | 12.2.2018 |  Tatjana Hüfner | 4,302 |
| Ohjaskelkkailu parit | 14.2.2018 |  Wendl/Arlt | 4,174 |
Ennätykset > Rataennätykset

| Laji | Päivämäärä | Kelkkailija | Aika |
| --- | --- | --- | --- |
| Rattikelkkailu miesten kaksikko | 19.2.2018 |  Friedrich/Margis | 48,96 |
| Rattikelkkailu miesten nelikko | 24.2.2018 |  Friedrich/Bauer/Grothkopp/Margis | 48,54 |
| Rattikelkkailu naisten kaksikko | 21.2.2018 |  Meyers Taylor/Gibbs | 50,46 |
| Skeleton miehet | 16.2.2018 |  Yun Sung-bin | 50,02 |
| Skeleton naiset | 17.2.2018 |  Lizzy Yarnold | 51,46 |
| Ohjaskelkkailu miehet | 11.2.2018 |  Dominik Fischnaller | 47,475 |
| Ohjaskelkkailu naiset | 12.2.2018 |  Summer Britcher | 46,132 |
| Ohjaskelkkailu parit | 14.2.2018 |  Wendl/Arlt | 45,820 |
| Ohjaskelkkailu joukkue | 15.2.2018 |  Saksa Natalie Geisenberger Johannes Ludwig Wendl/Arlt | 2.24,517 |
Harriet Andreassen

| Harriet Andreassen> Norjan kuntaministeri |
| --- | --- |
 Nordlin ja Brundtlandin I hallitus 3. lokakuuta 1980 – 14. lokakuuta 1981  
Edeltäjä:  Inger Louise Valle
Seuraaja:  Arne Rettedal
Henkilötiedot
Syntynyt: 6. toukokuuta 1925 Vikna, Norja
Kuollut: 10. helmikuuta 1997 (71 vuotta) Rælingen, Norja
Tiedot
Puolue:  Työväenpuolue
Harriet Andreassen (6. toukokuuta 1925 Vikna – 10. helmikuuta 1997 Rælingen) oli norjalainen työväenpuolueen poliitikko. Hän toimi Norjan kuntaministerinä 1980–1981.
Aiheesta muualla

Harriet Andreassen Norjan suurkäräjien verkkosivuilla (norjaksi)
Orbital ATK

ISS-avaruusaseman Cygnus-huoltoalus.
Rynnäkköpanssarivaunu M2 Bradleyn Bushmaster M242 -konetykki.
Orbital ATK on yhdysvaltalainen ilmailu-, avaruus- ja sotateollisuusalan yritys. Se muodostui helmikuussa 2015, kun Orbital Sciences Corporation ja osa Alliant Techsystemsistä fuusioituivat.
Organisaatio > Flight Systems Group

Chandlerissa Arizonassa sijaitsevaan Flight Systems Group -osaan kuuluvat Pegasus-, Minotaur- ja Antares-kantoraketit sekä kiinteän ajoaineen raketit.
Organisaatio > Defense Systems Group

Baltimoressa Marylandissa sijaitseva Defense Systems Group valmistaa ohjuksia, sotaelektroniikkaa ja keski- ja suuren kaliiberin ammuksia.
Organisaatio > Space Systems Group

Space Systems Group sijaitsee Dullesissa Virginiassa ja toimittaa satelliitteja kaupalliseen, tieteelliseen ja sotilaalliseen käyttöön. Likäksi siihen kuuluu Cygnus-avaruusalus.
Käännös suomeksi
Haïré

| Haïré |
| --- | --- |
 Haïré
 Koordinaatit: 15°4′30″N, 2°13′16″W 
Valtio:  Mali
Alue:  Moptin alue
Piiri:  Douentzan piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  5 155 km²
Väkiluku (2009):  29 700
Infobox OKVirheellinen NIMI-arvo: 
Haïré on maalaiskunta Moptin alueen Douentzan piirissä Malissa. Sen keskuskylä Boni sijaitsee 80 kilometriä Douentzasta itään. Kunnassa on 29 700 asukasta (vuonna 2009).
Haïrén kunnan pinta-ala on 5 155 neliökilometriä. Se rajoittuu idässä Douentzan piirin Homborin ja Mondoron sekä lännessä Dallahin ja Gandamian kuntiin, etelässä Koron piirin Dinangouroun kuntaan ja pohjoisessa Timbuktun alueen Gourma-Rharousin piiriin.
Kuntaan kuuluu 32 kylää. Asukkaiden enemmistö on fulbeja. Heidän lisäkseen kunnassa asuu tuaregeja, dogoneja ja bambaroita.
Paikallisia elinkeinoja ovat maanviljely, karjanhoito, keräily, käsityöammatit ja pienimuotoinen kaupankäynti. Tärkeimmät viljelykasvit ovat hirssi, durra, maapähkinä, lehmänpapu, maapapu sekä vihannekset. Kotieläimiä ovat naudat, lampaat, vuohet, aasit, hevoset, kamelit ja siipikarja. Bonissa pidetään piirikunnan tärkeimmät karjamarkkinat.
Kunnan läpi kulkee Moptin ja Gaon välinen asfaltoitu maantie RN16, josta haarautuu Bonin kautta Burkina Fason Djiboon johtava reitti. Palveluihin kuuluvat koulut ja terveysasema.